কৃষি আধিকারিকদের পরিদর্শনের পরেই কংসাবতীর ক্যানেল পরিষ্কার

সৈয়দ মফিজুল হোদা, বাঁকুড়া ( কোতুলপুর ):- কংসাবতী ক্যানেলের (Kansavati’s canal) জলে প্লাবিত (Flooded with water) কৃষি জমি (Agricultural land) পরিদর্শন করলেন কৃষি আধিকারিকরা (Agricultural Officers)। পরিষ্কার করা হল কংসাবতী ক্যানেলের আগাছা (Canal weed) ।

গতকাল কংসাবতী ক্যানেলের ছাড়া জলে কোতুলপুরে অকাল বন্যা পরিস্থিতি। ক্যানেলের জলে কোতুলপুর ব্লকের মদনমোহন পুর গ্রাম পঞ্চায়েতের সাঁতরা তেতুলমুড়ি এলাকায় প্রায় ৫০ বিঘা আলু জমি জলমগ্ন হয়ে পড়েছিল।

আরও পড়ুন: পানিহাটিতে হেলে পড়ল আবাসন, আতঙ্কে বাসিন্দারা

কৃষকদের অভিযোগ, দীর্ঘদিন ক্যানেল সংস্কার করা হয়নি, যার জেরে আগাছায় পূর্ণ হয়েছে ক্যানেল, তাই ক্যানেলের জল ফুলে ফেঁপে চাষের জমি প্লাবিত হয়েছিল। চরম সমস্যায় পড়েছিলেন কৃষকরা।

২৪ ঘন্টার মধ্যেই সরকারি আধিকারিকরা পর্যবেক্ষণে যান সেই এলাকা। আর্থমুভার দিয়ে শুরু হয় ক্যানেল থেকে কচুরিপানা ও আগাছা পরিষ্কার করার কাজ।